আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
কেনিচি ফুকুই
রাসায়নিক বিক্রিয়ার মেকানিজমের উপর স্বাধীন পর্যবেক্ষণের জন্য ১৯৮১ সালে কেনিচি ফুকুই রোয়াল্ড হোফমানের সাথে রসায়নে নোবেল পুরস্কার জেতেন। তার পুরস্কার বিজয়ী কাজটির প্রধান কেন্দ্রবিন্দু ছিলো রাসায়নিক বিক্রিয়ায় "ফ্রন্টিয়ার অরবিটালের" (frontier orbitals) ভূমিকা। এটি বিশেষ করে দেখায় যে অণুগুলি ফ্রন্টিয়ার অরবিটালে পরিব্যপ্ত শিথিল বন্ধনযুক্ত ইলেকট্রনগুলিকে ভাগাভাগি করে নেয়। এই ফ্রন্টিয়ার অরবিটালের আরও দুই পরিচয় হল এটি একইসাথে "হায়েস্ট অকুপায়েড মলিকিউলার অরবিটাল" এবং "লোয়েস্ট আনকুপায়েড মলিকিউলার অরবিটাল" ।